硬水

硬水係礦物成份高嘅水。硬水係因為水捐過流過石灰岩，白埴土，石膏呢啲岩層而形成，佢哋有好重嘅鈣同鎂礦物質。

硬水裏頭嘅礦物質沉積喺金屬，其他用具表面，特別係發熱嘅表面，好似茶煲，熱水喉噉。其他問題包括番梘、牙膏難起泡。不過飲硬水就對身體有益，飲起嚟會有少少澀味。

硬度
水嘅硬度由 pH、溫度同埋礦物成份嚟決定，美國地質勘探對水嘅軟硬度分類：

海水就係好勁硬，一般硬度去到 6,630 ppm (每公升 6.63 克)。新鮮水硬度係 15 to 375 ppm。

另外，根據離子嘅含量，硬水可分為暫時硬水同永久硬水兩種。前者係流過石灰岩地層嘅河水同地下水，裏頭有好多嘅碳酸氫鈣 CaCO3，煲滾之後軟化。後者含鈣同鎂嘅硫酸鹽同氯化物，煲滾唔會軟化。以前，硬水係用蒸餾方法軟化，而家可以用離子交換樹脂拎走離子，令水軟化。

化學 
硬水煲滾之後，令碳酸鈣沉澱。

另外，用軟化劑可以將鈣沉澱。

水軟化
因為硬水影響機器操作、水輸送系統、清潔劑難起泡呢啲問題。軟化啲水有佢嘅實際需要，方法有離子交換樹脂，用鈉離子代替硬水裏頭嘅鎂同鈣離子。

蘇打水加入番梘、洗衣粉呢啲清潔劑一齊用，可以軟化硬水。

硬水經過處理之後叫「軟化水」，軟化咗嘅水會有比較多嘅碳酸氫鹽、鈉、鉀同氯離子。

健康考慮
世界衛生組織表示似乎冇信得過嘅證據，去講「硬水影響人嘅健康」。美國國家研究委員會發現硬水嘅鈣同鎂可以當做食嘢嘅補充劑。

有研究指出，水硬度同男人心血管病有少少嘅反比關係。不過，世界衛生組織話數據唔足夠去建議提高硬度嘅水平。其他研究指出心血管健康同水硬度有少少相關。

一啲研究話用硬水嘅屋企同細路濕疹個案有關連。軟化水濕疹試驗，有關用離子交換軟化水機同細路濕疹治療，係個多中心隨機對照試驗，喺二〇〇八年做，搵唔到用唔用軟水機對濕疹有分別。

地區
澳洲主要城市，跟澳洲水協會嘅數據，由好軟到硬：

加拿大中部平原省份沙斯卡寸旺同曼尼托巴省，有好多鈣同鎂，即白雲石地質，地下水有好多二氧化碳，總硬度成日超過 200 ppm。西面省份大部份水係由雨水、湖水同埋冰川融雪嚟。一般係：

香港水喉水平均值係 21 ppm。 

廣州住宅供水 1999 年嘅數據水硬度係 300 mg/L 。

臺北地區「自來水」總硬度狀況：取決於水源區，唔同水源，硬度亦唔同。新店溪水源係長興、公館及直潭場，硬度介乎於 25.2 - 49.6 mg/L，平均 33.9 mg/L。

攷

水